stanford-oval/wikipedia huggingface dataset:
פאזל אהמט פאשא קפרולו
הערות שוליים

↑  להרחבה על מהלכים אלו, ראו: סיימון שאמה, הסיפור של היהודים: II: להשתייך. 1492 - 1900, תרגם אביעד שטיר, ספרי עליית הגג, 2021. עמ' 291 ואילך.
| --- | --- |
בקרת זהויות :  NLI: 987007280617605171  PLWABN: 9810587228705606  GND: 1162312173  ISNI: 0000 0000 2857 404X  LCCN: n84228628  SUDOC: 234167122  TDVİA: kopruluzade-fazil-ahmed-pasa  VcBA: 495/68913  VIAF: 28488413   WorldCat (עם VIAF): 28488413 
ערך זה הוא קצרמרבנושא אישים ובנושא היסטוריה. אתם מוזמנים לתרום לוויקיפדיה ו.
ארנסט מאייר

| --- | --- |

 לידה:  5 ביולי 1904 קאמפטן, הרפובליקה הפדרלית של גרמניה 
 פטירה:  3 בפברואר 2005  (בגיל 100) בדפורד, ארצות הברית 
 ענף מדעי:  ביולוגיה
 מקום מגורים:  גרמניה, ארצות הברית
 מקום לימודים:  אוניברסיטת גרייפסוואלד 
 מנחה לדוקטורט:  Carl Zimmer 
 מוסדות:  מוזיאון הטבע בברלין (1 ביולי 1926–1932)  אוניברסיטת הרווארד 
 תלמידי דוקטורט:  רוברט טריברס 
 פרסים והוקרה:  פרס בלצן (1983)  פרס קראפורד למדעי החיים (1999)  מדליית ג'ורג' סארטון (1986)  Loye and Alden Miller Research Award (2000)  חבר זר של החברה המלכותית (30 ביוני 1988)  פרס ליידי (1946)  גרגור מנדל (1980)  Honorary Fellow of the Royal Society Te Apārangi  מדליית אייזנמן (1983)  Godman-Salvin Medal (1995)  מדליית דניאל אליוט (1967)  מדליית דרווין (1984)  המדליה הלאומית למדעים (1969)  הפרס הבין-לאומי לביולוגיה (1994)  מדליית ליניאוס (1977)  מדליית דרווין-וולאס (1958)  מדליית טרוויראנוס (2003)  מדליית ברוסטר (1965)  Honorary Fellow of the Zoological Society of London 
 תרומות עיקריות
 תרם למהפכה התפישתית שהובילה לסינתזה האבולוציונית המודרנית של גנטיקה מנדליאנית ואבולוציה דרווינית, ופיתוח מושג המין הביולוגי.
 
ארנסט וולטר מאייר (באנגלית: Ernst Walter Mayr‏; 5 ביולי 1904 – 3 בפברואר 2005) היה אחד מהביולוגים האבולוציונים המובילים במאה ה-20. עבודתו תרמה למהפכה התפיסתית שהובילה לסינתזה האבולוציונית המודרנית של גנטיקה מנדליאנית ואבולוציה דרווינית, ופיתוח מושג המין הביולוגי. תאוריית ההתמיינות הפריפאטרית (התמיינות אבולוציונית) שלו, המבוססת על מחקרים שערך על ציפורים נחשבת לבסיס להתמיינות, והיא הבסיס לתאוריה של "שיווי משקל מקוטע". מלבד מחקריו בביולוגיה, כתב מאייר גם על הפילוסופיה וההיסטוריה של המדע באופן כללי, ובביולוגיה בפרט.
פעילותו

מאייר נולד בקמפטן בגרמניה. כביולוג טיפוסי עם ניסיון מועט במתמטיקה, מאייר נהג לבקר את הגישות המתמטיות המוקדמות לאבולוציה כמו זו של ג'ון הלדיין, לה קרא בשנת 1959 גישת "גנטיקת שקית קטניות". הוא דוחה בעקביות את העמדה לפיה אבולוציה היא למעשה שינוי בתכיפות הגנים באוכלוסיות, וטוען שיש לקחת בחשבון גורמים אחרים כמו בידוד מבחינת הְתרבות. באופן דומה מאייר מבקר גם את מחקרים באבולוציה מולקולרית כמו אלו שנערכו על ידי קרל ווז (אנ').
ברבים מכתביו דוחה מאייר את רעיון הרדוקציוניזם בביולוגיה אבולוציונית, וטוען שלחצים אבולוציוניים פועלים על האורגניזם בכללותו, ולא על גנים ספציפיים, ושלגנים יכולות להיות השפעות שונות בתלות בשאלה אילו גנים אחרים נמצאים בתהליך. הוא תומך בחקר הגנום כמכלול ולא חקר כל גן בנפרד.
מחקרים עדכניים באבולוציה מולקולרית מראים שלמרות שהתמיינות אלופטרית (בשל בידוד גאוגרפי) היא ככל הנראה שכיחה בקרב קבוצות (בעיקר אלו בעלות יכולת ניידות גבוהה יותר) כמו ציפורים למשל, ישנם גם מקרים רבים של התמיינות סימפאטרית (ללא בידוד גאוגרפי וקשורה בדרך כלל בשימוש במשאבים שונים) בקרב חסרי חוליות (בעיקר חרקים).
גם כשחצה את גיל 100, המשיך מאייר לכתוב ספרים, וביום הולדתו ה-100 התראיין למגזין "סיינטיפיק אמריקן".
פרסים

1939 חבר באיגוד המלכותי האוסטרלי לחקר עופות (RAOU)
1958 מדליית דרווין-וואלאס (Darwin-Wallace Medal) מטעם Linnean Society of London
1969 המדליה הלאומית למדעים (National Medal of Science) של ארצות הברית
1983 פרס בלצן בזואולוגיה
1984 מדליית דרווין
1986 מדליית סארטון (Sarton Medal) מטעם האגודה להיסטוריה של המדע
1998 פרס לואי מאייר (Lewis Thomas Prize) לכתיבה מדעית
1999 פרס קראפורד של האקדמיה השוודית למדעים במדעי החיים על פיתוח הקונספט של ביולוגיה אבולוציונית
2000 פרס המחקר ע"ש לווי ואלדן מילר (Loye and Alden Miller Research Award)
יצוין כי למרות הישגיו הרבים, הוא לא קיבל פרס נובל, מכיוון שמחקר של ביולוגיה אבולוציונית איננו בתחום הפרס. הוא עצמו ציין כי אפילו צ'ארלס דרווין, אם היה חי, לא היה מקבל פרס נובל. פרס קראפורד, שאותו קיבל, מהווה תחליף לפרס נובל בביולוגיה.
מספריו

The Growth Of Biological Thought
Evolution and the Diversity of Life
One Long Argument
Populations Species and Evolution
Toward a New Philosophy of Biology
Principles of Systematic Zoology
Systematics and the Origin of Species
This Is Biology
What Evolution Is
הערות שוליים

↑  ארנסט מאייר, Speciational Evolution or Punctuated Equilibria, באתר The Unofficial Stephen Jay Gould Archive (לקוח מ"The Dynamics of Evolution", ניו יורק, הוצאת אוניברסיטת קורנל, 1992, עמודים 21–48.)
| --- | --- |
בקרת זהויות :  NLI: 987007265131805171  PLWABN: 9810601940505606  BNE: XX1091360  BnF: cb11915359r (data)  CANTIC: a11530911  CiNii: DA01597849  dblp: 126/8400  GND: 116973080  ICCU: CFIV018483  ISNI: 0000 0001 1452 9931  LCCN: n78097027  LNB: 000183498  NDL: 00471273  NKC: jn20011019126  NLA: 35337188  NLG: 184967  NLK: KAC199618124  NSK: 000178996  NTA: 068378394  SELIBR: 246870  SNAC: w6kh0pt9  SUDOC: 027020290  Trove: 916631  VIAF: 98043389   WorldCat (עם VIAF): 98043389
אריק מחקה החיות

| --- | --- |

אריק אמיר עם פסל ציפור שיצר
 לידה:  1922 תל אביב, פלשתינה (א"י)
 פטירה:  12 באוגוסט 2008 (בגיל 86 בערך)
 מקום קבורה:  בית העלמין ירקון 
 תחום יצירה:  פיסול 
 
אריק אמיר (1922 – 12 באוגוסט 2008) שהיה מוכר בכינויו אריק מחקה החיות היה חקיין, מנחה ופסל ישראלי.
ביוגרפיה

נולד ב-1922 בתל אביב. ב-1941 התגייס לצבא הבריטי ושירת בבריגדה היהודית בחזית איטליה. ב-1946 נמנה עם מקימי קיבוץ מעיין ברוך.
התפרסם בישראל בשנות החמישים והשישים של המאה ה-20 כמחקה קולות, במיוחד של בעלי חיים.
נהג להופיע ולהנחות אירועים כגון נשף יום העצמאות, תחרות מר ישראל וכדומה.
ב-1959, עת היה בשיא הפופולריות שלו, שיתף פעולה עם הזמר בני ברמן בשיר "בפונדק קטן" שם חיקה קולות נץ, אופנוע וים.
ב-1964 הקליט קולות ואפקטים לסרט חור בלבנה.
ב-1965 הקליט קולות ואפקטים לסרט מבצע קהיר של מנחם גולן.
בספר "איפה היינו ומה עשינו" מכונה אריק: "טוביה צפיר של הג'ונגל".
פיסל דמויות בעלי חיים מגרוטאות מתכת. ב-1967 הציג לראשונה מעבודותיו בתערוכה קבוצתית בתל אביב.
בשנות השישים פתח גלריה בבית הקיץ שלו בקריית האמנים צפת, ובה מוצגים פסליו.
במקביל לקריירה הבימתית והאמנותית לימד רתכות בבית הספר מכס פיין בתל אביב.
נפטר ב-12 באוגוסט 2008. הותיר אחריו אישה, חיה, ושתי בנות.
הערות שוליים

↑  ynet, הזמר בני ברמן הלך לעולמו, באתר ynet, 8 באפריל 2002
| --- | --- |
בקרת זהויות :  ICIA: 270986  NLI: 987007515367205171  VIAF: 308267573   WorldCat (עם VIAF): 308267573 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
סכום ישר

סכום ישר (סימון: ⊕) הוא אובייקט מתמטי המורכב מכמה אובייקטים מאותו סוג ללא "הפרעות" הדדיות ביניהם. אפשר להגדיר סכום ישר של מבנים אלגבריים כמו מרחבים וקטוריים או מודולים, אבל גם של מטריצות, גרפים, קבוצות סדורות או מרחבים טופולוגיים.
אם  A=B\oplus C, אומרים ש- A הוא סכום ישר של  B ו- C, ואילו  B,C הם מחוברים ישרים של  A. הסכום הישר של שני אובייקטים מורכב, כקבוצה, מן הזוגות הסדורים שאפשר לבנות מהם, ולכן הוא שווה למכפלה הישרה שלהם; כך גם בכל מספר סופי של מבנים. לעומת זאת, כאשר מטפלים במספר מבנים אינסופי, הסכום הישר מוכל במכפלה הישרה, והוא כולל רק את הווקטורים שכמעט כל אבריהם אפס.
הסכום הישר מאפשר לטפל במספר כלשהו של אובייקטים בבת-אחת. אפשר להבחין בין בנייה "חיצונית" של סכום ישר, המשלבת מבנים נתונים למבנה אחד גדול, לבין בנייה "פנימית", המזהה שמבנה נתון מורכב מתת-מבנים שלו. ההבדל פורמלי בלבד, משום שבשתי הדרכים מקבלים מבנים איזומורפיים.
הגדרה קטגורית

בתורת הקטגוריות, המכפלה הישרה של אובייקטים  A_{i} בקטגוריה, היא אובייקט  B=\prod A_{i}, עם מורפיזמים ("היטלים")  \pi _{i}{:}B\rightarrow A_{i}, המקיימים את התכונה הבאה: לכל אובייקט  C בקטגוריה עם מורפיזמים  f_{i}{:}C\rightarrow A_{i}, קיים מורפיזם יחיד  f{:}C\rightarrow B כך ש- f_{i}=\pi _{i}f.
הסכום הישר מוגדר באופן דואלי: הסכום הישר של האובייקטים  A_{i}, הוא אובייקט  B=\coprod A_{i}, עם מורפיזמים  \iota _{i}{:}A_{i}\rightarrow B, המקיימים את התכונה הבאה: לכל אובייקט  C בקטגוריה עם מורפיזמים  f_{i}{:}A_{i}\rightarrow C, קיים מורפיזם יחיד  f{:}B\rightarrow C כך ש- f_{i}=f\iota _{i}. אם הסכום הישר קיים בקטגוריה, אז הוא יחיד עד כדי איזומורפיזם.
סכום ישר של שני מבנים > סכום ישר של מרחבים וקטוריים

אם  V ו- W מרחבים וקטוריים מעל אותו שדה  F, הסכום הישר שלהם הוא מרחב וקטורי חדש,  V\oplus W, שאבריו הם ה  (v,w) (כאשר  v\in V,w\in W), עם פעולות החיבור והכפל בסקלר לפי רכיבים:  (v_{1},w_{1})+(v_{2},w_{2})=(v_{1}+v_{2},w_{1}+w_{2}), ו- \alpha (v,w)=(\alpha v,\alpha w). התוצאה היא מרחב וקטורי שממדו הוא סכום הממדים של  V ושל  W. המרחב החדש מכיל את שני המרחבים  \{(v,0):v\in V\},\{(0,w):w\in W\}, וכל וקטור שלו אפשר להציג באופן יחיד כסכום של וקטור מן הסוג הראשון ווקטור מן הסוג השני.
תכונות אלה מציעות הגדרה של סכום ישר פנימי: אם  V הוא מרחב וקטורי, עם תת-מרחבים  U_{1},...,U_{n}, וכל וקטור  v\in V ניתן להצגה כסכום  v=\sum _{i=1}^{n}{u_{i}}, כאשר  u_{i}\in U_{i}, אז אומרים ש- V הוא סכום של  U_{1},...,U_{n}, וכותבים  V=U_{1}+...+U_{n}. אם הצגה כזו היא תמיד יחידה, אז הסכום הוא סכום ישר, אותו מסמנים ב- V=U_{1}\oplus ...\oplus U_{n}.
בהינתן ש- V=U_{1}+...+U_{n}, הטענה שלכל וקטור יש הצגה יחידה כאמור, שקולה לכך שההצגה היחידה של 0 היא  0=0+...+0, וכן שקולה לכך שהחיתוך של כל מרחב  U_{i} עם  \sum _{j=1}^{n}{U_{j}} (כאשר  i\neq j) מכיל רק את וקטור ה-0. אפיון שקול לסכום ישר הוא אם הבסיסים של  U_{1},...,U_{n} זרים בזוגות, והאיחוד שלהם מהווה בסיס למרחב  V.
מכיוון שהמרחבים  V,W איזומורפיים לתת-המרחבים  \{(v,0)\} ו- \{(0,w)\}, בהתאמה, הסכום הישר ה"חיצוני" הוא גם סכום ישר פנימי של תת-מרחבים וקטוריים,  V\oplus W=(V\oplus 0)+(0\oplus W), ולהפך.
סכום ישר של שני מבנים > סכום ישר של מרחבי מכפלה פנימית

הסכום הישר של מרחבי מכפלה פנימית  U,V הוא המרחב הווקטורי  U\oplus V שהוגדר לעיל, עם המכפלה הפנימית  \langle u_{1}\oplus v_{1},u_{2}\oplus v_{2}\rangle \equiv \langle u_{1},u_{2}\rangle +\langle v_{1},v_{2}\rangle . באופן זה תת-המרחבים  U\oplus 0 ו- 0\oplus V מאונכים זה לזה, וכך מתקיים משפט פיתגורס: ריבוע הנורמה של  u+v שווה לסכום ריבועי הנורמות של  u ושל  v (כאשר  u\in U,v\in V). תכונה זו מכלילה את הסכום הישר של תבניות ריבועיות.
ההגדרה מכבדת גם את המבנה הטופולוגי של המרחבים הווקטוריים (המושרה על ידי הנורמה): סדרה 
 \{u_{n}+v_{n}\} מתכנסת לגבול  u+v אם ורק אם שתי סדרות הרכיבים מתכנסות ל- u ו- v, בהתאמה. בפרט, סכום ישר של שני מרחבי הילברט הוא מרחב הילברט.
במקרה המיוחד של  \mathbb {R} ^{n} או  \mathbb {C} ^{n}, המכפלה הפנימית הסטנדרטית מתקבלת מחיבור חוזר של המכפלות הפנימיות הטבעיות על  \mathbb {R}  או  \mathbb {C}  ( \langle a,b\rangle =ab במקרה הראשון,  \langle a,b\rangle =a{\bar {b}} בשני).
סכום ישר של שני מבנים > סכום ישר של מודולים

הסכום הישר של מרחבים וקטוריים הוא מקרה פרטי של סכום ישר של מודולים. נניח ש- M,N הם מודולים שמאליים מעל חוג  R. אפשר להגדיר את המודול  \,M\oplus N, כקבוצה הכוללת את כל הזוגות  (m,n) (עם  m\in M,n\in N), והפעולות לפי רכיבים כבמקרה של מרחבים וקטוריים. גם כאן אפשר להגדיר סכום ישר פנימי, המתלכד עם הסכום הישר החיצוני.
סכום ישר של עותקים של החוג (כמודול מעל עצמו) נקרא מודול חופשי. מודול  M הוא חופשי אם ורק אם יש לו בסיס, כלומר קבוצת איברים  e_{1},\dots ,e_{n} כך שכל איבר אפשר להציג באופן יחיד כצירוף ליניארי  r_{1}e_{1}+\cdots +r_{n}e_{n} עבור  r_{1},\dots ,r_{n}\in R.
סכום ישר של שני מבנים > סכום ישר של שתי אלגברות

אפשר לראות כל אלגברה (בין אם היא אסוציאטיבית ובין אם לאו) כמודול מעל חוג עם מכפלה ביליניארית. לכן, עבור שתי אלגברות  A,B מעל אותו חוג  .R נגדיר את  A\oplus B באותו אופן שהגדרנו את הסכום עבור שני מודולים, ואת המכפלה ( a_{1},a_{2}\in A,b_{1},b_{2}\in B) על ידי  (a_{1}\oplus b_{1})\star (a_{2}\oplus b_{2})\equiv (a_{1}\star a_{2})\oplus (b_{1}\star b_{2}).
סכום ישר של מטריצות ריבועיות

אם  A ו- B הן שתי מטריצות ריבועיות בגודל  n ו- m בהתאמה, אז הסכום הישר  A\oplus B הוא המטריצה  \left({\begin{matrix}A&0\\0&B\end{matrix}}\right), בגודל  n+m. אם  V ו- W הם מרחבים וקטוריים ו- A,B המטריצות המייצגות של העתקות  T{:}V\rightarrow V ו- S{:}W\rightarrow W בהתאמה (ביחס לבסיסים  B_{V} ו- B_{W}), אז  A\oplus B היא המטריצה המייצגת של ההעתקה  (T,S){:}V\oplus W\rightarrow V\oplus W המוגדרת לפי  (T,S)(v,w)=(T(v),S(w)) (ביחס לבסיס  B_{V}\cup B_{W}).
הסכום הישר מקיים  (A\oplus B)+(A'\oplus B')=(A+A')\oplus (B+B') ו- (A\oplus B)(A'\oplus B')=AA'\oplus BB'.
ראו גם

מכפלה קרטזית
מכפלה ישרה
מכפלה טנזורית
אריק מיקלנד

אריק מיקלנד (בנורווגית: Erik Mykland; נולד ב-21 ביולי 1971 בריסור שבנורווגיה) הוא כדורגלן עבר נורווגי ששיחק בעמדת הקשר. למיקלנד 78 הופעות במדי נבחרת נורווגיה, עמה השתתף במונדיאל 1994, מונדיאל 1998 ויורו 2000.
מיקלנד נודע בשל תדמיתו הפרועה, בעיקר בשל העובדה כי שמו נקשר בשערוריות הקשורות לצריכת אלכוהול וסמים.
קריירת מועדונים

מיקלנד החל את קריירת הבוגרים בברינה, ובשנת 1989 נמכר לסטארט תמורת 60 אלף כתר נורווגי. בעונתו הראשונה בסטארט, המועדון סיים במקום התשיעי. בשנת 1990 נבחר מיקלנד כקשר השנה בנורווגיה, ובשנת 1991 זומן לראשונה לנבחרת נורווגיה, כאשר באותה שנה סיים עם סטארט במקום השלישי בליגת העל הנורווגית, לאחר שהקבוצה השיגה ניצחונות מרשימים, כמו 5-0 על רוזנבורג ו-4-1 על וייקינג. מיקלנד המשיך להציג יכולת גבוהה בקבוצה ונחשב לאחד הצעירים המבטיחים ביותר בנורווגיה.
בשנת 1995 הושאל מיקלנד לאוטרכט ההולנדית לתקופה קצרה, שאחריה חזר לסטארט. בשנת 1996 ירד מיקלנד ליגה עם סטארט, ועזב את המועדון לטובת פ.צ. לינץ האוסטרית. בשנה זו נעשה על מיקלנד סרט דוקומנטרי בשם "מיגן", שתיעד את מיקלנד במשך שנה שלמה. בשנת 1997 חתם מיקלנד בפנאתינאיקוס, שם שיחק שלוש עונות, אך לא זכה בתארים משמעותיים על אף שהציג יכולת טובה. בשנת 2000 נבחר מיקלנד ככדורגלן השנה בנורווגיה, בזכות הצטיינותו הן בפנאתינייקוס והן בנבחרת נורווגיה ביורו 2000.
את עונת 2000/01 העביר מיקלנד במינכן 1860 מהבונדסליגה, שם שיתף פעולה בקישור עם תומאס הסלר, הראלד צ'רני, דניאל בורימירוב ובן ארצו וידר ריסט. את עונה זו סיימו מיקלנד ומינכן 1860 במקום ה-11. את עונת 2001/02 החל מיקלנד במינכן 1860, אך נחתך מהקבוצה כעבור חמישה משחקים, בגין סכסוך עם מאמנו פטר פוקולט. בינואר 2002 הצטרף מיקלנד לפ.צ. קופנהגן, שם מיעט לשחק בגין פציעות, אך זכה פעמיים באליפות של ליגת העל הדנית, ופעם אחת בגביע הדני. כאשר מיקלנד שיחק בקופנהגן, הוא רכש מוניטין בעייתי מחוץ למגרש, כאשר צולם על ידי עיתון מקומי כשהוא שרוע על מדרכה מחוץ לפאב בגילופין, ומבקש מעוברי אורח להתחרות עמו בהורדת ידיים, שלושה ימים לפני משחק חשוב.
ביוני 2004 פרש מיקלנד ממשחק פעיל באופן רשמי, לאחר שבמשך שנה שלמה לא שיחק כדורגל בגלל הפציעות. בשנת 2006 נטל מיקלנד חלק במשחק ראווה של נבחרת כוכבי העבר של נורווגיה מול כוכבי העבר של נבחרת ארגנטינה, בה שיחקו דייגו מראדונה, קלאודיו קאניג'ה ומתיאס אלמיידה. המשחק הסתיים בתוצאה 10-8 לארגנטינה. ביוני 2007 סייע מיקלנד לבנות בית ספר לכדורגל בעירו ריסור, ביחד עם חברו לקבוצת סטארט, ברנט כריסטיאן בירקלנד.
ביולי 2008 הודיע מיקלנד על חזרתו למשחק פעיל בגיל 36, כאשר חתם בסטארט ששיחקה אז בליגת המשנה הנורווגית. בספטמבר 2008 הורשע מיקלנד באחזקה ושימוש בקוקאין. ביוני 2009 פרש שוב מיקלנד לאחר שערך תשע הופעות במדי סטארט, אך חזר לשחק באותה שנה במועדון דראמן בליגה השלישית הנורווגית, לפני שפרש שוב לאחר תקופה קצרה.
קריירה בינלאומית

בנובמבר 1990 ערך מיקלנד את הופעת הבכורה במדי נבחרת נורווגיה, בניצחון 3-1 על נבחרת תוניסיה. במקביל, שיחק בנבחרת נורווגיה בכדורגל עד גיל 21, בה ערך 15 הופעות, והיה שותף לניצחון בתוצאה 6-0 על הנבחרת המקבילה של איטליה. בספטמבר 1992 הבקיע מיקלנד את שני השערים הראשונים והיחידים שלו במדים הלאומיים, בניצחון 10-0 על נבחרת סן מרינו, במסגרת מוקדמות מונדיאל 1994. מיקלנד עלה עם נורווגיה למונדיאל 1994 עצמו, ופתח בשלושת משחקיה של נורווגיה, שהודחה בשלב הבתים למרות שצברה ארבע נקודות וספגה שער אחד בלבד.
מיקלנד העפיל עם נורווגיה גם למונדיאל 1998, ולא שיחק בשני משחקיה הראשונים של נורווגיה בשלב הבתים, אך נכנס כמחליף במחצית בניצחון המפתיע של נורווגיה בתוצאה 2-1 על נבחרת ברזיל, והיה לו חלק משמעותי בניצחון זה. בהפסד של נורווגיה 1-0 לנבחרת איטליה, שיחק מיקלנד 90 דקות. באותו מונדיאל, צולם מיקלנד משתכר בפאב בין המשחקים, בצוותא עם חברו לנבחרת הנינג ברג. שני השחקנים טענו כי שתו מספר בירות בלבד, אך כעבור מספר שנים, הודה ברג כי השניים היו שיכורים לחלוטין.
בשנת 2000 השתתף מיקלנד ביורו 2000, בו פתח בשלושת המשחקים של הנבחרת, ששוב הודחה עם ארבע נקודות וספיגה אחת בלבד. מיקלנד סחט במשחק מול נבחרת יוגוסלביה כרטיס אדום ממתיאה קז'מן שהכשיל אותו. משחק זה, בו ניצחה יוגוסלביה 1-0, היה ה-78 והאחרון של מיקלנד במדים הלאומיים.
תארים

עם פ.צ. קופנהגן:
אליפות ליגת העל הדנית (2): 2002/03, 2003/04
הגביע הדני: 2003/04
תארים אישיים:
כדורגלן השנה בנורווגיה: 2000
בגטלה ללא טונאליות

בגטלה ללא טונליות (בצרפתית: Bagatelle sans tonalité)‏ S.216a ברשימת סירל, היא יצירה לפסנתר סולו שחיבר פרנץ ליסט בשנת 1885.
הגם שהיצירה מבטאת חריגה מהטונליות היא נחשבת על פי רוב לחיזוי הכיוון של אמנות המוזיקה ולא כחלק מהתנועה האטונלית. על פי מספר מבקרי מוזיקה, ראוי לראות בבגטלה את הואלס החמישי בסדרת "ואלס מפיסטו".
הערות שוליים

↑   Walker, Alan (1997). Franz Liszt: The Final Years, (1861-1886). Cornell University Press, 446. ISBN 0-8014-8453-7.
| --- | --- |
בקרת זהויות :  LCCN: no98010338  MusicBrainz work: dc30c3a8-705d-39ca-9cab-5dbdf2234641   WorldCat (עם LCCN): no98-010338 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
סרטי טריסטאר

| --- | --- |

 נתונים כלליים
 סוג:  סרטים
 מייסדים:  סטיב מקווין, רנדי אוסוולט, ליונל סקוט
 תקופת הפעילות:  1982–הווה (כ־42 שנים)
 חברת אם:  CBS 
 חברות בנות:  Carolco Pictures 
 מיקום המטה:  קלבר סיטי 
 משרד ראשי:  קולבר סיטי, קליפורניה, ארצות הברית
 בעלות:  סרטי סוני
 מוצרים עיקריים:  סרט 
 מנכ"ל:  סטיב מקווין
  
 sonypictures.com
 
סרטי טריסטאר (באנגלית: TriStar Pictures) היא חברת סרטים, הפקות והפצות אמריקאית. החברה היא חברה בת של סרטי קולומביה, שבעצמה נמצאת בבעלות סרטי סוני.
היסטוריה

הרעיון להקמת סרטי טריסטאר היה בשנת 1982, כאשר סרטי קולומביה, HBO ו-CBS, החליטו לפצל את העלויות ההולכות והגדלות של עשיית סרטים על ידי הקמת מיזם חדש. בשנה זו הוקמה החברה, ובשנת 1983 קיבלה את השם Tristar Pictures. החברה הייתה האולפן ההוליוודי הראשון שהוקם מאז חברת RKO, שהוקמה למעלה מיובל לפני כן. ההפקה הראשונה של החברה, שפורסמה בשנת 1984, הייתה הסרט הטוב מכולם (The Natural) בכיכובו של רוברט רדפורד. במהלך מיזם זה, רוב גרסותיה של טריסטאר יצאו ב-VHS או בווידאו ביתי של סרטי קולומביה-RCA (עכשיו סוני- סרטים ובידור ביתי), CBS/FOX וידאו (כיום CBS בידור ביתי ופוקס המאה ה-20 בידור ביתי), ו-HBO וידאו. בנוסף, HBO הרוויחה זכויות הפצה בלעדיות לסרטים האלה, ורישיונות לשידורי טלוויזיה. רשת CBS נשרה מהמיזם בשנת 1985, אף על פי שעדיין הופצו בה כמה מסרטיה של טריסטאר בווידאו ביתי לפחות עד שנת 1992. בשנת 1986, טריסטאר נכנסה לעסקי הטלוויזיה כ- TriStar Television. בשנת 1987, רשת HBO, גם נשרה ממיזם TriStar וב־7 בספטמבר, סרטי קולומביה קנתה את מניות המיזם שלה וגם את של CBS, ובכך התמזגו קולומביה וטריסטאר לסרטי קולומביה בידור. שתי החברות המשיכו לייצר ולהפיץ את הסרטים שלהן תחת השמות השונים.
לוגו החברה

הלוגו של החברה הוצג לראשונה בשנת 1984 (ניתן לראותו בראש הדף בצד שמאל). בלוגו של החברה נראה פגסוס, שמסביבו נמצאים עננים כתומים, כמו בלוגו של סרטי קולומביה. הלוגו הפך למעין סמל תרבותי. הלוגו השני צויר במקור על ידי אלן ריינגולד והוצג לראשונה בשנת 1992, יחד עם לוגו סרטי קולומביה. גרסת האנימציה נוצרה על ידי Intralink Creative בשנת 1993.
המוזיקה הנשמעת במהלך הקרנת הלוגו בתחילת כל סרט של טריסטאר, הולחנה על ידי דייב גרוסין.
אריק מביוס

| --- | --- |

אריק מביוס, 2016
 לידה:  21 באפריל 1971  (בן 53) האריסברג, פנסילבניה, ארצות הברית
 מדינה:  ארצות הברית 
 תקופת הפעילות:  מ-1995
 מקום לימודים:  קולג' שרה לורנס  התיכון האזורי אמהרסט 
 פרופיל ב-IMDb
 
אריק הארי טימותי מביוס (באנגלית: Eric Harry Timothy Mabius; נולד ב-21 באפריל 1971) הוא שחקן אמריקאי.
ביוגרפיה

מביוס נולד בהאריסברג שבפנסילבניה לאליזבת' וקרייג מביוס. לאחר שנרשם לאוניברסיטה במסצ'וסטס שם נבחר לשחקן הכי דרמטי, החל ללמוד לבסוף בשרה לורנס קולג' בניו יורק. מביוס נישא לאייבי שרמן בינואר 2006, ולזוג יש שני בנים.
מביוס החל את קריירת המשחק שלו בסרט "ברוכים הבאים לבית הבובות" בשנת 1995. לאחר מכן שיחק בסרטים כמו "אני יריתי באנדי וורהול", ו"לילי טיילור" בשנת 1996. שיחק בסדרת הסרטים העורב. תפקידו הכי גדול של מביוס בשנות התשעים היה תפקידו של מאט אדיסון בסרט "Resident Evil (סדרת משחקים) שמבוסס על סדרת המשחקים. בתחילת שנות האלפיים הופיע מביוס בסדרות כמו "שיקגו הופ", "מילניום", "פופולאר" וב "The O.C.‎". לאחר מכן כיכב כשחקן קבוע בעונה הראשונה של הסדרה ישנן בנות בתפקיד טים האספל וחזר לכמה פרקים בעונות השנייה והשלישית, מביוס הופיע בסדרה "CSI מיאמי". בשנת 2000 הופיע מביוס בקליפ "The Best Things" של להקת "FILTER".
בשנת 2005 שיחק בסדרת הטלוויזיה "עיניים", דרמת פשע מבית ABC, בו גילם את ג'ף מק'אן. בסדרה שלא צלחה ושידרה רק 4 פרקים (תוך 12), כיכבו בין היתר טים דיילי ולורה לייטון.
משנת 2006 עד 2010 כיכב מביוס בתפקידו של דניאל מיד בסדרת הדגל של חברת ABC, "בטי". לאחר שהסדרה זכתה להצלחה מביוס הוגדר על ידי מגזין פיפל כאחד הגברים הסקסיים בעולם. מביוס הופיע בקליפ "We are the Ones" של הזמר "ויל.איי.אם" לתמיכה בברק אובמה. מביוס גם היה מועמד על תפקידו הקומי בשנים 2007–2008 בטקס "פרס גילדת שחקני המסך".
ב-2011 שיחק מביוס בסדרה "מנודים" לצדו של השחקן ליאם קנינגהם. ב-2012 ביצע מביוס הופעות אורח בסדרות "רשימת הלקוחות" ו"פרנקלין ובאש". שנה לאחר מכן ביצע הופעת אורח בסדרת הלהיט של רשת ABC, "סקנדל".
ב-2014 נבחר מביוס כשחקן ראשי בסדרה הקנדית-אמריקאית "מכתבי אהבה", הסדרה החלה ב-20 באפריל כללה 10 פרקים והסתיימה ב-22 ביוני 2014. את דמות זו גילם גם בסדרת הסרטים אשר מבוססת על הסדרה. עד כה יצאו 11 סרטים בערוץ הולמרק, כאשר הראשון שודר בנובמבר 2014 והאחרון במספר שודר ביולי 2018.
פילמוגרפיה > קולנוע

ברוכים הבאים לבית הבובות (1995)
המסע של אוגוסט קינג (1995)
אני יריתי באנדי וורהול (1996)
מעגל הבנים השחורים (1997)
לג'ניפר יש אקדח (1997)
ידידות אחרת (1997)
מסביב לאש (1998)
מיתוס אמריקאי (1998)
האיש החסר (1999)
המאהבים של ורוניקה (1999)
משחקי פיתוי (1999)
וירי ספינדל (2000)
העורב: גאולה (2000)
הפיתוי (2001)
על הגבול (2001)
האויב שבפנים (2002)
צוות אקסטרים (2003)
הג'וב (2003)
האויב שבפנים: אפוקליפסה (2004)
העיר התחתית של ונציה (2005)
ריקר (2005)
שהדרך פוגשת את השמש (2011)
Price Check‏ (2012)
מדהים (2013)
Inside Game‏ (2019)
פילמוגרפיה > טלוויזיה

שיקגו הופ (1997)
מילניום (1999)
שולחן לחמישה (1999)
ישנן בנות (2004–2006, 2009)
עיניים (2005)
The O.C.‎‏ (2005)
CSI: מיאמי (2006)
חתונת חג המולד (2006) – סרט טלוויזיה
בטי (2006–2010)
מרדף (2011)
רשימת הלקוחות (2012)
פרנקלין ובאש (2012)
סקנדל (2013)
דם אמיתי (2013)
לקרוא, לכתוב, להתאהב (2013) – סרט טלוויזיה
מכתבי אהבה (2014)
שיקגו FIRE‏ (2015)
סכוקלנד

סכוקלנד (בהולנדית: Schokland) הוא חבל ארץ בנורדוסטפולדר שיובש בשטחה של ימת אייסל (IJsselmeer, בעבר הזאודרזיי) בהולנד. בעבר היה סכוקלנד אי אך הוא איבד את מעמדו ככזה כאשר נורדוסטפולדר אוחזר ב-1942. בפני השטח של סכוקלנד ניתן להבחין ללא מאמץ בהבדלים בינו לבין היבשה הרגילה המקיפה אותו. שטחו של סכוקלנד הוא כ-1500 דונם, אורכו הוא כארבעה קילומטרים מצפון לדרום ורוחבו הוא בין 100 ל-500 מטרים. ניתן לראות את שרידי האי מהחלק הגבוה של הפולדר ומקיר המגן של מידלבורט.
כתוצאה מעליית גובה פני הים סכוקלנד הפך מיישוב ימי-ביניימי נאה לעין למקום הנתון בסכנת שיטפונות במאה ה-19. בתקופה זו תושבי האי נסוגו לאזורים אמלורד, מולנבורט ומידלבורט, שהיו שלושת האזורים הגבוהים ביותר באי. שיטפון גדול שהתרחש ב-1825 גרם לנזק נרחב על האי, וב-1859 החליטה הממשלה לפרק לצמיתות את היישובים שהיו על האי. הרשות המוניציפלית סכוקלנד סופחה לעיר קמפן שעל החוף.
כיום, סכוקלנד הוא אתר ארכאולוגי פופולרי ויש בו מוזיאון. בשנת 1995 העניק אונסק"ו לסכוקלנד והאזור שמסביבו מעמד של אתר מורשת עולמית.